प्राचीनकाले विज्ञाने संयोजिताः अंशाः अल्पीया एव आसन् । अतः तस्य विभजनस्यापि आवश्यकता नासीत् । कालक्रमेण विज्ञानं बहुधा अवर्धत । विज्ञानिनः प्रत्यहं नूतनानि आविष्काराणि कुर्वन्ति । प्राचीनान् सिद्धान्तान् तिरस्कुर्वन्ति अथवा तेषां संस्करणं कुर्वन्ति । अनेन विज्ञानस्य विभजनम् आवश्यकम् अभवत् । प्रथमतः विज्ञानं भौतिकविज्ञानं (Physical Sciences) जीवविज्ञानं (Biological Sciences) चेति द्विधा विभक्तम् । अचेतनवस्तूनां ज्ञानं प्रथमभागस्य विषयः, द्वितीयभागः जीविनां विषयम् अभ्यस्यति । पुनः एतौ द्वौ भागौ अवर्धेताम् । भौतिकविज्ञानं, भौतविज्ञानम् (Physics), रसायनविज्ञानम् (Chemistry), भूगर्भशास्त्रम् (Geology), भूविवरणम् (Geography), खगोलशास्त्रम् (Astronomy), सागरशास्त्रम् (Oceanology) इत्यादिनाम्ना पुनः विभक्तं वर्तते । जीवशास्त्रेऽपि सस्यशास्त्रम् (Botany), प्रणिशास्त्रम् (Zoology), पक्षिशास्त्रम् (Ornithology), मानवशास्त्रम् (Anthropology), कीटशास्त्रम् (Entomology) इत्यादयः विभागाः सन्ति । एते सर्वे विभागाः इदानीम् उपविभागयुक्ताः पुनर्विभक्ताः अतीव वर्धिताश्च ।
Entity: खगोलशास्त्रम् — Type: /art, /art/music